Diari Oficial de la Generalitat Valenciana


Sumari del DOGV 6475, del 08-03-2011 (2011/2121)

Notificació de la sentència dictada en el judici de divorci contenciós número 1586/2007.
----------------------------------------------------------------------------------------

### Dades del document

Número de DOGV
:   6475

Data del DOGV
:   08-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2121


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici de divorci contenciós número 1586/2007. [2011/2121]  
Divorci contenciós 001586/2007 - JL  
Demandant: Carlos Honrubia Molla.  
Procurador: Luis Francisco V. Roglá Benedito.  
Demandat: Franco Nicolli.  
Tomás Mora Zaragoza, secretari del Jutjat de Primera Instància número 1 de Benidorm.  
Que en les actuacions a què es fa referència, a instàncies del procurador Luis Francisco V. Roglá Benedito, en nom i representació de Carlos Honrubia Molla contra Franco Nicolli, s'ha dictat la sentència que té l'encapçalament i la part dispositiva que, literalment, són com segueix:  
«Sentència número 000291/2010  
Benidorm, 20 de setembre de 2010  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 1586/2007-V en les quals han sigut part demandant Carlos Honrubia Molla, que compareix representat pel procurador el senyor Roglá Benedito, i assistida pel lletrat el senyor Garrigós Buforn; i, com a part demandada, Franco Nicolli, declarat en situació de rebel·lia processal, pel fet de no haver comparegut de forma legal, malgrat estar citat de forma deguda; en nom del rei es dicta aquesta resolució, amb fonament en els següents:  
Dispositiva  
Estime de forma íntegra la demanda interposada per Carlos Honrubia Molla contra Franco Nicolli, i declare dissolt el matrimoni contret per ambdós el dia 3 de març de 2007, i inscrit al Registre Civil de Finestrat, al tom 26 de la secció 2, foli 205, i que els unia, per causa de divorci. Dissolc el règim econòmic matrimonial i ordene l'adjudicació del domicili conjugal a l'actor, pel fet de ser de la seua titularitat privativa; sense que pertoque declarar cap altre pronunciament pel que fa al que disposa l'article 774.4 de la Llei d'Enjudiciament Civil, en relació amb l'establit en l'article 91 del Codi Civil, amb tots els pronunciaments legals que això comporta.  
No es fa un pronunciament exprés sobre costes.  
Una vegada siga ferma aquesta resolució, comuniqueu-la al Registre Civil d'Altea, i que s'expedisca el despatx oportú.  
Notifiqueu aquesta resolució a les parts personades en el termini dels cinc dies següents al de la seua data, i feu-los saber que no és ferma i que s'hi pot interposar un recurs d'apel·lació per a l'Audiència Provincial d'Alacant; si pertoca, hauran de presentar un escrit de preparació del recurs en aquest Jutjat, en el termini dels cinc dies següents a la notificació (article 455 i següents de la Llei d'Enjudiciament Civil), que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LEC).  
Igualment, faig saber a les parts que per a la interposició del recurs d'apel·lació indicat més amunt, a més a més cal consignar en el compte d'aquest Jutjat el dipòsit previst en la disposició addicional quinzena de la Llei Orgànica del Poder Judicial, en la redacció que en fa Llei Orgànica 1/2009, de 3 de novembre, apartat 3, lletra b), en la quantia de 50 euros.  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.  
I perquè valga de notificació al demandat rebel, Franco Nicolli, expedisc aquest edicte.  
Benidorm, 23 de setembre de 2010.- El secretari: Tomás Mora Zaragozá.